བྱིས་གཞོན་ནི་ངེས་པར་ཕ་མ་དང་ཉེ་བར་སློབ་གསོ་མྱོང་དགོས་པ་འཛམ་གླིང་རིལ་མོའི་སློབ་གསོ་མཁས་ཅན་ཚང་མས་བརྗོད་ཀྱིན་པ་ལྟར་དང་།ཕ་མ་དང་ཉེ་བར་ཕ་ཡུལ་གྱི་པང་དུ་སློབ་གསོ་མྱངས་ན།བསླབ་དེབ་ངོས་ཀྱི་ཤེས་བྱ་ལས་གཏིང་ཟབ་ཅིང་རིན་ཐང་ལྡན་པའི་མི་མངོན་སྦས་པའི་རུས་རྐང་ལ་སིམ་པའི་དོན་མང་བོ་ཞིག་རང་བཞིན་ལ་འབྱོར་ཡོང་ཞིང་།སློབ་གསོའི་ཆོས་ཉིད་ཀྱི་ལམ་ཆེན་ལའང་མཐུན།དེ་མ་ཡིན་ཚེ།འཕྲུལ་ཆས་རང་བཞིན་གྱི་མི་གསོ་བར་ཕན་པ་ལས་མི་གཞི་སྐྱེད་སྲིང་དང་མིའི་གཤིས་སྤྱོད་གསོ་སྐྱོང་གི་ཐད་ནས་གནད་དོན་རབ་དང་རིམ་པ་སྤུངས་ཡོད་དོ།།